                                                                                     


PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi


	Bucureşti, 10 septembrie 2008
                Nr. Pl-x 188/2008


RAPORT 
asupra propunerii legislative pentru completarea art.237 din 

Legea nr. 31/1990 privind societăţile comerciale, republicată 

                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă pentru completarea art.237 din Legea nr. 31/1990 privind societăţile comerciale, republicată , trimisă cu adresa nr. Pl-x 188 din 14 aprilie 2008 şi  înregistrată cu nr.31/316 din  15 aprilie 2008.  
                 Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
                Consiliul Legislativ, prin avizul nr.1457 din 23.10.2008, a avizat favorabil  propunerea legislativă.
 Guvernul, conform punctului de vedere transmis cu adresa nr.3135/22.11.2007,  nu susţine adoptarea acestei iniţiative, în forma prezentată de iniţiatori. 
Comisia pentru industrii şi servicii  a avizat favorabil propunerea legislativă, conform avizului nr.23/119 din 09.09.2008.
Comisia pentru politică economică, reformă şi privatizare, cu majoritate de voturi, a hotărât avizarea negativă a acestei propuneri legislative, conform avizului nr./67 din 18.06.2008.
                   Propunerea legislativă are ca obiect de reglementare completarea art.237 din Legea nr. 31/1990 privind societăţile comerciale, cu prevederi care instituie obligaţia Oficiului Naţional al Registrului Comerţului de a notifica asociaţilor intenţia de înaintare a cererii de dizolvare a societăţii comerciale care nu mai îndeplineşte condiţiile cerute de lege.
                   În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi  au examinat propunerea legislativă şi documentele care  o însoţesc, în şedinţa din  10 septembrie 2008.  În timpul dezbaterilor au fost formulate amendamente orale de către membrii Comisiei.                      

        La dezbateri a participat, în calitate de invitat, din partea Ministerului Justiţiei,  doamna Peter Szuszana, secretar de stat.
        La lucrările Comisiei au fost prezenţi  16 deputaţi, din totalul de 29 membrii ai Comisiei juridice, de disciplină şi imunităţi .

                  În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea propunerii legislative pentru completarea art.237 din Legea nr. 31/1990 privind societăţile comerciale, republicată, cu amendamentele admise prezentate în anexa la Raport.
                  În raport cu obiectul şi conţinutul reglementării, propunerea legislativă  face parte din categoria legilor organice.
                                                      VICEPREŞEDINTE,                                          SECRETAR,

                                                      Florin IORDACHE                                             George BĂEŞU

      Consilier,   Cecilia Păduroiu
                                                                                                                                                                          ANEXĂ                                                       
AMENDAMENTE ADMISE:

                                                                                                                                                    Pl-x 188/2008

	Nr. crt.
	Text iniţiativa legislativă
	Text propus de comisie

(autorul amendamentului)
	Motivare

	1
	Titlul legii

       Lege pentru completarea art.237 din 

Legea nr. 31/1990 privind societăţile comerciale, republicată 

	   Nemodificat
	

	  2
	Articol unic. – După alin. (1) al art. 237 din Legea nr. 31/1990 privind societăţile comerciale, republicată în Monitorul Oficial al României, Partea I, nr.1066 din 17 noiembrie 2004, cu modificările şi completările ulterioare, se introduce un  alineat nou, alin.(11) cu următorul cuprins:
	Articol unic. – După alineatul (1) al articolului 237 din Legea nr. 31/1990 privind societăţile comerciale, republicată în Monitorul Oficial al României, Partea I, nr.1066 din 17 noiembrie 2004, cu modificările şi completările ulterioare, se introduc două  alineate noi, alin.(11) şi alin.(12), cu următorul cuprins:
     Autor: Comisia juridică, de disciplină şi imunităţi 
	- potrivit normelor de tehnică legislativă, ca urmare a propunerii de a se introduce un nou alineat.

	3
	 „ (11) – Cu 30 de zile înainte de sesizarea tribunalului, Oficiul Naţional al Registrului Comerţului în mod obligatoriu notifică asociaţilor intenţia de înaintare a cererii de dizolvare a societăţii.”
	 „ (11) – Cu 30 de zile înainte de sesizarea tribunalului, Oficiul Naţional al Registrului Comerţului în mod obligatoriu notifică societăţilor intenţia de înaintare a cererii de dizolvare a societăţii. 
        Autor: Comisia juridică, de disciplină şi imunităţi
	- se are în vedere că o societate comercială este o persoană juridică distinctă care nu este reprezentată prin asociaţii ei.

	  4
	             ------------------------
	(12)  - Oficiul Naţional al Registrului Comerţului va afişa pe pagina proprie de internet şi la sediile oficiilor registrului comerţului de pe lângă tribunal lista societăţilor comerciale împotriva cărora va fi introdusă cerere de dizolvare în temeiul alin.(1), cu 30 de zile înaintea depunerii acesteia la instanţa competentă.”
        Autor: Comisia juridică, de disciplină şi imunităţi
	- pentru a veni în sprijinul societăţilor comerciale aflate în dizolvare.

